
	Частична предварителна оценка на въздействието

	Институция:
Община Куклен
	Нормативен акт:
Наредба № 23 за животновъдната дейност на територията на община Куклен

	Лице за контакт:
Главен юрисконсулт Мария Генова
	Телефон и ел. поща:
тел.: 03115/2120
ел. адрес: kmet@kuklen.org

	1. Проблем/проблеми за решаване: 
Проблем  
Действащата наредба - Наредба № 23 за отглеждане на животни, птици и други в жилищни имоти и парцели на територията на община Куклен (приета с Решение № 358, взето на редовно заседание с Протокол № 36 от 26.04.2013 г. на Общински съвет Куклен; изм. с реш. № 283, взето с протокол № 20 от 30.09.2016 г., изм. с реш. № 368/26.09.2025 г) има необходимост от цялостна актуализация, което налага нормативния подход за приемане на нова наредба, с оглед настъпилите съществени промени в редица нормативни актове-Закон за ветеринарномедицинска дейност, Закона за животновъдството и Наредба № 44 от 20.04.2006 г. за ветеринарномедицинските изисквания към животновъдните обекти.

	2. Цели:
Целта на проекта е постигане на съответствие и уеднаквяване на новата наредба с измененията и допълненията на Закона за ветеринарномедицинската дейност и Наредба № 44 от 20.04.2006 г. за ветеринарномедицинските изисквания към животновъдните обекти и обезпечаване на здравословна среда на живот и качество на въздуха в населените места в община Куклен.
В проекта на новата наредба са определени местата за отглеждане на селскостопански животни на територията на община Куклен, с оглед целта им- за лични нужди или за стопански цели, в строителните граници на населените места или извън тях.
Това е изрично превидено в разпоредбите на чл. 2 и чл.3 на проекта:
Чл.2. В строителните граници на населените места на територията на община Куклен е позволено отглеждането на селскостопански животни само за лични нужди.
Чл.3. Отглеждането на селскостопански животни с цел производство на храни или други продукти от животински произход и/или за други стопански цели на територията на Община Куклен се извършва извън строителните граници на населените места.
В проекта се предвижда, че в личните стопанства на физически лица се отглеждат за лични нужди до:
 1. два броя едри преживни животни (ЕПЖ) и приплодите им до 12-месечна възраст;
 2. десет броя дребни преживни (ДПЖ) с приплодите им до 9-месечна възраст;
 3. три броя прасета за угояване, различни от свине майки и некастрирани нерези;
 4. два броя еднокопитни и приплодите им до 12-месечна възраст;
 5. десет възрастни зайци с приплодите им, но не повече от сто броя общо;
 6. петдесет възрастни птици независимо от вида;
 7. сто бройлера или подрастващи птици независимо от вида.
В проекта е предвидено и отмяна на сега действаща наредба-Наредба № 23 за отглеждане на животни, птици и други в жилищни имоти и парцели на територията на община Куклен.

	3. Заинтересовани страни: 
Община Куклен
Общински съвет Куклен
Заинтересовани лица, органи и неправителствени организации
Всички граждани, юридически лица и предприятия

	4. Варианти на действие. Анализ на въздействията:
Налице са следните два варианти на регулативна намеса:

	4.1. По проблема:

	Вариант 1 „Без действие“:
Описание: При този вариант ще продължи да действа в Наредба № 23 за отглеждане на животни, птици и други в жилищни имоти и парцели на територията на община Куклен (приета с Решение № 358, взето на редовно заседание с Протокол № 36 от 26.04.2013 г. на Общински съвет Куклен; изм. с реш. № 283, взето с протокол № 20 от 30.09.2016 г., изм. с реш. № 368/26.09.2025 г). Проблемът не би могъл да се реши в рамките на действащата наредба, тъй като има необходимост от нейната цялостна актуализация или приемане на нова наредба, като последният вариант е възприет в предложения проект.
Положителни (икономически/социални/екологични) въздействия:
Няма
Отрицателни (икономически/социални/екологични) въздействия:
Неприложимо
Специфични въздействия:
Неприложимо
Въздействия върху малките и средните предприятия: 
Няма
Административна тежест: 
Няма
Вариант 2 „Приемане на проекта на Наредбата“:
Описание:  С предлагания проект на нова наредба ще се постигане съответствие и уеднаквяване  с измененията и допълненията на Закона за ветеринарномедицинската дейност и Наредба № 44 от 20.04.2006 г. за ветеринарномедицинските изисквания към животновъдните обекти. 
Положителни (икономически/социални/екологични) въздействия:
С приемането на проекта на новата наредба ще се постигне ясен регламент във връзка с отглеждане на селскостопански животни на територията на община Куклен и гарантиране на правата на здравословна среда на живот на гражданите на община Куклен.
Отрицателни (икономически/социални/екологични) въздействия:
Неприложимо
Специфични въздействия:
Неприложимо
Въздействия върху малките и средните предприятия:  
 Положително. 
Административна тежест: 
Няма

	5. Сравняване на вариантите:
Степени на изпълнение по критерии: 1) висока; 2) средна; 3) ниска.
5.1. По проблем 1:
	
	Вариант 1
 „Без действие“
	Вариант 2  „ Приемане на проекта на Наредбата “

	Ефективност
	Цели:  Целта на проекта на новата Наредба № 23
	ниска
	висока

	

	

	Ефикасност
	Цели:Целта на проекта на новата Наредба  №23
	ниска
	висока

	

	

	

	Съгласуваност
	Цели: Целта на проекта на новата Наредба № 23
	ниска
	висока

	

	




	6. Избор на препоръчителен вариант:
По проблем 1: Вариант 2 „Приемане на проекта на Наредбата“
Приемането на новата наредба ще е в полза на всички заинтересовани страни, органи и организации и ще се постигнат положителни резултати за всички заинтересовани страни.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):
Няма ефект.
Административната тежест от приемане на проекта на наредбата няма да се увеличи, нито да се намали.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?
Не
Предлаганият проект няма да доведе до въвеждане на нов регулаторен режим и не се предвиждат и въвеждат допълнителни регулации.

	6.3. Създават ли се нови регистри от прилагането на препоръчителния вариант (включително по отделните проблеми)?
Не
Предлаганият проект на нова наредба не предвижда и не въвежда нови регистри.

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?
Проектът не засяга микро, малки и средни предприятия.

	6.5. Потенциални рискове от прилагането на препоръчителния вариант (включително по отделните проблеми):
Потенциални рискове за оспорване при приемане на проекта не се идентифицират, които да доведат до съдебни спорове и негативни последици за община Куклен.

	7. Консултации:
Обществена консултация под формата на писмени становища, предложения и възражения ще бъде проведена по реда на чл. 26 от Закона за нормативните актове.
   Проектът на наредбата ще бъде публикуван за обществени консултации под формата на писмени становища, мнения и предложения на официалната страница на Община Куклен, директория “Общински съвет”, поддиректория „Проекти на нормативни актове”, и на Портала за обществени консултации.
   Ще бъдат разгледани всички постъпили становища, възражения и предложения от заинтересованите лица, органи и неправителствени организации, с оглед спазване на принципите на откритост и съгласуваност.
Заинтересованите лица, органи и неправителствени организации могат да изпращат писмените си становища, мнения и предложения на следните адреси: kmet@kuklen.org., в деловодството на Община Куклен, гр. Куклен, ул. „Александър Стамболийски” № 43, ет. 1, и на Портала за обществени консултации.
Справката за отразените становища, възражения и предложения след обществената консултация ще бъде публикувана на официалната интернет страница на Община Куклен и на Портала за обществени консултации.

	8. Приемането на нормативния акт произтича ли от правото на Европейския съюз?
Не

	9.  Изисква ли се извършване на цялостна предварителна оценка на въздействието поради очаквани значителни последици?
Не
10. Приложения:
Не се налага представяне на допълнителна информация и документи.

	11.  Информационни източници:
-Закон за ветеринарномедицинска дейност
- Закона за животновъдството
-Наредба № 44 от 20.04.2006 г. за ветеринарномедицинските изисквания към животновъдните обекти
-Закон за устройство на територията
-Закон за въвеждане на еврото в Република България

	12. Име, длъжност, дата и подпис на длъжностно лице, отговорно за извършването на частичната предварителна оценка на въздействието:
Име и длъжност:  Мария Белчева-Кмет на община Куклен
Дата:  12.11.2025 г.
Подпис:  /п/
Име, длъжност, дата и подпис на служители изготвили частичната предварителна оценка на въздействието:
Име и длъжност: Главен юрисконсулт Мария Генова, адв. Николай Чолаков
Дата: 12.11.2025 г.
Подпис:  /п/ /п/ 



2

